Mîmar Sînan
Mîmar Sînan an jî Sînanê Mîmar bi navê tevahî belkî Yusif Sînan (an Sinanüddin) bin Abdullah (an Abdülmennan, Ebdurehman, Ebdilkerim (jdb. ~ 1490 li Ağirnasê li nêzîkî Qeyseriyê; m. 17ê tîrmeha 1588an li Stembolê) di dema Siltanên Selîmê yekem, Siltan Silêmanê Qanûnî û Miradê Sêyem avahîsazekî osmanî bû. Di warê mîmariyê de sernavên rûmetê yên wekî Koca Mîmar Sinan Axa (bi osmanî: قوجه معمار سنان آغا, lat. Ḳoca Miʿmār Sinān Āġā) wergirt. Bi nasnavê “Sînanê Mîmar” (Mîmar Sînan) di nav gel de hat naskirin. Xebata Sînan ku di heman demê de endezyarê înşaetê û plansaziya bajêr jî dixebitî, wek lûtkeya avahisaziya osmaniyan a klasîk tê dîtin. Girîngiya Sînan ji aliyê hemdem û wêjeya pisporî ve bi peyvên wekî "Iqlîdesê serdemê", "Michelangeloyê osmanî" û "Avahisazê herî mezin ê hemû deman" tê xuyakirin.